Kontraktor, anak saudara didakwa bunuh Sabari
Jitra: Seorang kontraktor dan anak saudaranya didakwa di Mahkamah Majistret di sini, hari ini, atas pertuduhan membunuh pesara pegawai kewangan FELCRA, Sabari Baharom, 62, pada 4 September lalu.Bagaimanapun tiada pengakuan direkodkan selepas pertuduhan dibacakan terhadap Mazuan Hanafi, 38, dan Muhd Asyraf Idris, 26, dibacakan jurubahasa di hadapan Majistret Nurul Huda Idris.Mengikut kertas pertuduhan, Mazuan dan Muhd Asyraf secara bersama melakukan bunuh dengan niat menyebabkan kematian ke atas Sabari pada jam 5.30 pagi pada 4 September lalu.Mereka didakwa melakukan kesalahan itu di titi Kampung Empa, Sungai Padang Terap di dalam Daerah Kubang Pasu.Berikutan itu mereka didakwa mengikut Seksyen 302 Kanun Keseksaan yang jika sabit kesalahan boleh dihukum mati atau penjara maksimum 40 tahun dan minumum 12 kali sebatan.Pendakwaan dikendalikan Pengarah Pendakwaan Negeri, Datuk Khairul Anuar Abdul Halim dan Timbalan Pendakwa Raya, Nasruna Anhar Noridien dan Mohamad Rizal Fadzil, manakala tertuduh tidak diwakili peguam.Mahkamah tidak membenarkan sebarang jaminan terhadap kedua-dua tertuduh dan sebutan semula kes ditetapkan pada 5 Januari tahun depan.